Kašeľ v tehotenstve
Dobrý deň,
Už Niekoľko dní ma trápi silný agresívny kašeľ. Keď ležím vodorovne tak cítim chrapčanie v hrdle. Obvodná doktorka mi predpísala Budelin Novolizer 200mikrogramov. Momentálne som v35 TT. Je to pre dieťa bezpečné? Netrpím na žiadnu astmu. 
Ďakujem
Dobrý deň.
Ďakujeme za Vašu otázku.
Z väčšiny výsledkov zo štúdií a z celosvetových údajov po uvedení lieku na trh nebolo možné detegovať zvýšené riziko nežiaducich účinkov pre plod a novorodenca pri používaní inhalačného budezonidu počas gravidity. Podobne ako aj pri iných liekoch podávaných počas gravidity, je potrebné zvážiť prínos podávania budezonidu pre matku oproti rizikám pre plod. V prípade, že máte obavy z nastavenej terapie, odporúčam konzultovať liečbu predovšetkým s ošetrujúcim lekárom.
Medzi prípravky bezpečné počas tehotenstva patrí zdravotnícka pomôcka
StopKašeľ Medical
. Obsahuje zmes 5 bylinných extraktov, ktoré pomáhajú zmierniť príznaky bežných ochorení spojených s nachladnutím ako je kašeľ a chrapot. Odporúčané dávkovanie je 3x denne 1 polievková lyžica (15 ml ). Vhodné je taktiež sa zamerať na režimové opatrenia, ktoré zahŕňajú zvlhčovanie vzduchu alebo inhaláciu fyziologického roztoku, Vincentky, prípadne Yabra. Nevyhnutné dbať aj na dostatočný pitný režim, čím sa zefektívni účinok Stopkašľa.
Prajem pekný zvyšok dňa.
S pozdravom
Mgr. Barbora Bičanovská